ET Euroopa Liidu Teataja L 100/53

EMP ÜHISKOMITEE OTSUS

nr 137/2007,

26. oktoober 2007,

millega muudetakse EMP lepingu I lisa (veterinaar- ja fütosanitaarküsimused) ja II lisa (tehnilised normid, standardid, katsetamine ja sertifitseerimine)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,

ning arvestades järgmist:

(1) Lepingu I lisa on muudetud EMP Ühiskomitee 28. septembri 2007. aasta otsusega nr 100/2007 (1).

(2) Lepingu II lisa on muudetud EMP Ühiskomitee 28. septembri 2007. aasta otsusega nr 104/2007 (2).

(3) Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta (3) tuleb lepingusse inkorporeerida.

(4) Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erieeskirjad, (4) parandatud Euroopa Liidu Teataja eriväljaandes 2004, 03. Põllumajandus, 45. köide, lk 14, tuleb lepingusse inkorporeerida.

(5) Euroopa Parlamendi ja nõukogu 29. aprilli 2004. aasta määrus (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (5) tuleb lepingusse inkorporeerida.

(6) Euroopa Parlamendi ja nõukogu 21. aprilli 2004. aasta direktiiv 2004/41/EÜ, millega tunnistatakse kehtetuks teatavad direktiivid, mis käsitlevad teatavate inimtoiduks ettenähtud loomse päritoluga toodete tootmise ja turuleviimise toiduhügieeni ning tervishoiunõudeid, ja muudetakse nõukogu direktiive 89/662/EMÜ ja 92/118/EMÜ ning nõukogu otsust 95/408/EÜ, (6) tuleb lepingusse inkorporeerida.

(7) Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (7) tuleb lepingusse inkorporeerida.

(8) Komisjoni 14. oktoobri 2005. aasta määrus (EÜ) nr 1688/2005, millega rakendatakse Euroopa Parlamendi ja nõukogu määrust (EÜ) nr 853/2004 salmonelloosiga seotud lisatagatiste osas, mis on ette nähtud teatavate Soome ja Rootsi saadetavate liha- ja munapartiide puhul, (8) tuleb lepingusse inkorporeerida.

(9) Komisjoni 15. novembri 2005. aasta määrus (EÜ) nr 2073/2005 toiduainete mikrobioloogiliste kriteeriumide kohta, (9) parandatud väljaandes ELT L 338, 22.12.2005, tuleb lepingusse inkorporeerida.

(10) Komisjoni 5. detsembri 2005. aasta määrus (EÜ) nr 2074/2005, millega sätestatakse rakendusmeetmed Euroopa Parlamendi ja nõukogu määruses (EÜ) nr 853/2004 käsitletud teatavate toodete ja Euroopa Parlamendi ja nõukogu määrustes (EÜ) nr 854/2004 ja (EÜ) nr 882/2004 käsitletud ametlike kontrollide suhtes, sätestatakse erandid Euroopa Parlamendi ja nõukogu määrusest (EÜ) nr 852/2004 ning muudetakse määruseid (EÜ) nr 853/2004 ja (EÜ) nr 854/2004, (10) tuleb lepingusse inkorporeerida.

(11) Komisjoni 5. detsembri 2005. aasta määrus (EÜ) nr 2075/2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes, (11) tuleb lepingusse inkorporeerida.

(12) Komisjoni 5. detsembri 2005. aasta määrus (EÜ) nr 2076/2005, millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks ning muudetakse määrusi (EÜ) nr 853/2004 ja (EÜ) nr 854/2004, (12) tuleb lepingusse inkorporeerida.

(13) Komisjoni 23. veebruari 2006. aasta määrus (EÜ) nr 401/2006, milles sätestatakse proovivõtu- ja analüüsimeetodid mükotoksiinide sisalduse ametlikuks kontrolliks toiduainetes, (13) tuleb lepingusse inkorporeerida.

(14) Komisjoni 23. mai 2006. aasta määrus (EÜ) nr 776/2006, millega muudetakse Euroopa Parlamendi ja nõukogu määruse (EÜ) nr 882/2004 VII lisa ühenduse referentlaborite suhtes, (14) tuleb lepingusse inkorporeerida.

(15) Komisjoni 29. septembri 2006. aasta otsus 2006/677/EÜ, millega sätestatakse suunised, millega kehtestatakse kriteeriumid auditite korraldamiseks Euroopa Parlamendi ja nõukogu määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) alusel, (15) tuleb lepingusse inkorporeerida.

(16) Komisjoni 6. novembri 2006. aasta määrus (EÜ) nr 1662/2006, millega muudetakse Euroopa Parlamendi ja nõukogu määrust (EÜ) nr 853/2004, millega sätestatakse loomset päritolu toidu hügieeni erieeskirjad, (16) tuleb lepingusse inkorporeerida.

(17) Komisjoni 6. novembri 2006. aasta määrus (EÜ) nr 1663/2006, millega muudetakse Euroopa Parlamendi ja nõukogu määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (17) tuleb lepingusse inkorporeerida.

(18) Komisjoni 6. novembri 2006. aasta määrus (EÜ) nr 1664/2006, millega muudetakse määrust (EÜ) nr 2074/2005 seoses rakendusmeetmetega teatavate inimtoiduks ettenähtud loomsete toodete suhtes ning tunnistatakse kehtetuks teatavad rakendusmeetmed, (18) tuleb lepingusse inkorporeerida.

(19) Komisjoni 6. novembri 2006. aasta määrus (EÜ) nr 1665/2006, millega muudetakse määrust (EÜ) nr 2075/2005, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes, (19) tuleb lepingusse inkorporeerida.

(20) Komisjoni 6. novembri 2006. aasta määrus (EÜ) nr 1666/2006, millega muudetakse määrust (EÜ) nr 2076/2005, millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks, (20) tuleb lepingusse inkorporeerida.

(21) Komisjoni 6. novembri 2006. aasta otsus 2006/765/EÜ, millega tunnistatakse kehtetuks teatavad rakendusaktid, mis käsitlevad inimtoiduks ettenähtud loomse päritoluga toodete tootmise ja turuleviimise toiduhügieeni ning terviseohutuse nõudeid, (21) tuleb lepingusse inkorporeerida.

(22) Määrusega (EÜ) nr 852/2004 on kehtetuks tunnistatud nõukogu direktiiv 93/43/EMÜ, (22) mis on lepingusse inkorporeeritud ja mis tuleb sellest tulenevalt lepingust välja jätta.

(23) Direktiiviga 2004/41/EÜ tunnistatakse kehtetuks mitmed õigusaktid, mis on lepingusse inkorporeeritud ja mis tuleb sellest tulenevalt lepingust välja jätta.

(24) Määrusega (EÜ) nr 882/2004 on kehtetuks tunnistatud nõukogu direktiivid 70/373/EMÜ, (23) 85/73/EMÜ, (24) 85/591/EMÜ, (25) 89/397/EMÜ, (26) 93/99/EMÜ, (27) 95/53/EÜ (28) ja nõukogu otsused 93/383/EMÜ, (29) 98/728/EÜ (30) ja 1999/313/EÜ, (31) mis on lepingusse inkorporeeritud ja mis tuleb sellest tulenevalt lepingust välja jätta.

(25) Määrusega (EÜ) nr 1688/2005 tunnistatakse kehtetuks komisjoni otsus 95/168/EÜ, (32) nõukogu otsused 95/409/EÜ, (33) 95/411/EÜ (34) ja komisjoni otsus 2003/470/EÜ, (35) mis on lepingusse inkorporeeritud ja mis tuleb sellest tulenevalt lepingust välja jätta.

(26) Määrusega (EÜ) nr 2073/2005 on kehtetuks tunnistatud komisjoni otsus 93/51/EMÜ, (36) mis on lepingusse inkorporeeritud ja mis tuleb sellest tulenevalt lepingust välja jätta.

(27) Määrusega (EÜ) nr 401/2006 tunnistatakse kehtetuks komisjoni direktiivid 98/53/EÜ, (37) 2002/26/EÜ, (38) 2003/78/EÜ (39) ja 2005/38/EÜ, (40) mis on lepingusse inkorporeeritud ja mis tuleb sellest tulenevalt lepingust välja jätta.

(28) Määrusega (EÜ) nr 1664/2006 on kehtetuks tunnistatud komisjoni otsus 91/180/EMÜ, (41) mis on lepingusse inkorporeeritud ja mis tuleb sellest tulenevalt lepingust välja jätta.

(29) Otsusega 2006/765/EÜ tunnistatakse kehtetuks mitmed õigusaktid, mis on lepingusse inkorporeeritud ja mis tuleb sellest tulenevalt lepingust välja jätta.

(30) Käesolevat otsust ei kohaldata Liechtensteini suhtes.

(31) Käesolevat otsust kohaldatakse Islandi suhtes koos I lisa I peatüki sissejuhatuse lõikes 2 täpsustatud üleminekuperioodiga nendes valdkondades, mida ei kohaldatud Islandi suhtes enne käesoleva peatüki läbivaatamist EMP Ühiskomitee 26. oktoobri 2007. aasta otsusega nr 133/2007,

ON TEINUD JÄRGMISE OTSUSE:

Artikkel 1

Lepingu I ja II lisa muudetakse vastavalt käesoleva otsuse lisale.

Artikkel 2

Määruste (EÜ) nr 852/2004, (EÜ) nr 853/2004 (parandatud Euroopa Liidu Teataja eriväljaandes 2004, 03. Põllumajandus, 45. köide, lk 14), (EÜ) nr 854/2004, (EÜ) nr 882/2004, (EÜ) nr 1688/2005, (EÜ) nr 2073/2005 (parandatud väljaandes ELT L 338, 22.12.2005), (EÜ) nr 2074/2005, (EÜ) nr 2075/2005, (EÜ) nr 2076/2005, (EÜ) nr 401/2006, (EÜ) nr 776/2006, (EÜ) nr 1662/2006, (EÜ) nr 1663/2006, (EÜ) nr 1664/2006, (EÜ) nr 1665/2006 ja (EÜ) nr 1666/2006, direktiivi 2004/41/EÜ ning otsuste 2006/677/EÜ ja 2006/765/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.

Artikkel 3

Käesolev otsus jõustub 27. oktoobril 2007, tingimusel et EMP Ühiskomiteele on esitatud kõik lepingu artikli 103 lõike 1 kohased teated, (42) või EMP Ühiskomitee 26. oktoobri 2007. aasta otsuse nr 133/2007 jõustumise päeval, olenevalt sellest, kumb kuupäev on hilisem.

Artikkel 4

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 26. oktoober 2007 EMP Ühiskomitee nimel eesistuja Stefán Haukur JÓHANNESSON

(1) ELT L 47, 21.2.2008, lk 12.

(2) ELT L 47, 21.2.2008, lk 21.

(3) ELT L 139, 30.4.2004, lk 1.

(4) ELT L 139, 30.4.2004, lk 55.

(5) ELT L 139, 30.4.2004, lk 206.

(6) ELT L 157, 30.4.2004, lk 33.

(7) ELT L 165, 30.4.2004, lk 1.

(8) ELT L 271, 15.10.2005, lk 17.

(9) ELT L 338, 22.12.2005, lk 1.

(10) ELT L 338, 22.12.2005, lk 27.

(11) ELT L 338, 22.12.2005, lk 60.

(12) ELT L 338, 22.12.2005, lk 83.

(13) ELT L 70, 9.3.2006, lk 12.

(14) ELT L 136, 24.5.2006, lk 3.

(15) ELT L 278, 10.10.2006, lk 15.

(16) ELT L 320, 18.11.2006, lk 1.

(17) ELT L 320, 18.11.2006, lk 11.

(18) ELT L 320, 18.11.2006, lk 13.

(19) ELT L 320, 18.11.2006, lk 46.

(20) ELT L 320, 18.11.2006, lk 47.

(21) ELT L 320, 18.11.2006, lk 50.

(22) EÜT L 175, 19.7.1993, lk 1.

(23) EÜT L 170, 3.8.1970, lk 2.

(24) EÜT L 32, 5.2.1985, lk 14.

(25) EÜT L 372, 31.12.1985, lk 50.

(26) EÜT L 186, 30.6.1989, lk 23.

(27) EÜT L 290, 24.11.1993, lk 14.

(28) EÜT L 265, 8.11.1995, lk 17.

(29) EÜT L 166, 8.7.1993, lk 31.

(30) EÜT L 346, 22.12.1998, lk 51.

(31) EÜT L 120, 8.5.1999, lk 40.

(32) EÜT L 109, 16.5.1995, lk 44.

(33) EÜT L 243, 11.10.1995, lk 21.

(34) EÜT L 243, 11.10.1995, lk 29.

(35) ELT L 157, 26.6.2003, lk 66.

(36) EÜT L 13, 21.1.1993, lk 11.

(37) EÜT L 201, 17.7.1998, lk 93.

(38) EÜT L 75, 16.3.2002, lk 38.

(39) ELT L 203, 12.8.2003, lk 40.

(40) ELT L 143, 7.6.2005, lk 18.

(41) EÜT L 93, 13.4.1991, lk 1.

(42) Põhiseadusest tulenevad nõuded on nimetatud.